Սմբատ Ա թագավորի (890-914) աբխազական արշավանքը տեղի է ունեցել 906 թ., այն բանից հետո, երբ աբխազական թագավոր Կոստանդին Գ-ն գրավել է հայ Բագրատունիների տերության մաս կազմող Կախեթի իշխանությունը, ինչպես նաև Կղարջքի թագավորության որոշ շրջաններ: Սմբատ Ա-ի արշավանքի ընթացքում աբխազական թագավորը գերվել է, իսկ նրա թագավորությունը գրավվել հայկական զորքերի կողմից: Հայոց թագավորն աբխազական թագավորությունում նշանակել է իր կուսակալին: Հետագայում Կոնստանդին Գ-ն ընդունել է Սմբատ Ա-ի գերիշխանությունը և ազատ արձակվել: Այդ շրջանում հայ Բագրատունիների տերության մեջ էին մտնում Մեծ Հայքի մեծագույն մասը, Կղարջքի թագավորությունը, Վիրքը, Կախեթի իշխանությունը և Աղվանքը` մինչև Գլխավոր Կովկասյան լեռնաշղթա: